She's Out of My Life

Το She's Out of My Life είναι γραμμένο από τον Τομ Μπάχλερ. Παρόλο που κυκλοφόρησαν φήμες ότι ο Μπάχλερ το έγραψε για την Κάρεν Κάρπεντερ, ο Μάχλερ δήλωσε, «Η αλήθεια είναι ότι είχα γράψει το τραγούδι πριν τον έρωτα με την Κάρεν. Το τραγούδι γράφτηκε για τη Ρόντα Ριβέρα ... η Ρόντα και εγώ ήμασταν μαζί για 2 χρόνια, και μετά χωρίσαμε και άρχισα να βγαίνω με την Κάρεν». Το τραγούδι ηχογραφήθηκε από αρκετούς καλλιτέχνες: Μάικλ Τζάκσον, Πάττι ΛαΜπέλ, Ginuwine, 98°, Τζων Λι, Μπάρμπαρα Μάντρελ, Νίνα, Γουίλ Νέλσον, Τσος Γκρόμπαν και Κάρελ Γκοτ. Το τραγούδι έγινε χρυσό στις ΗΠΑ. Το τραγούδι έγινε γνωστό ως το τέταρτο single από το άλμπουμ του Μάικλ Τζάκσον, Off the Wall, το 1979. Ήταν η πρώτη φορά που solo καλλιτέχνης είχε 4 top ten hits από ένα άλμπουμ. Σε αντίθεση με τα προηγούμενα singles (με μουσική funk/disco), το She's Out of My Life ήταν αισθηματική μπαλάντα. Τα φωνητικά του Τζάκσον θεωρήθηκαν από τους κριτικούς ως από τα καλύτερα του.

 Σε κάποια στιγμή προς το τέλος του κομματιού, ο Τζάκσον αρχίζει να κλαίει τραγουδώντας τη λέξη life. Ο Τζάκσον προσπάθησε να συγκρατηθεί στο τέλος του κομματιού, παρόλο αυτά συνέχιζε να κλαίει στο τέλος. Ο Κουίνσι Τζόουνς, παραγωγός του κομματιού δήλωσε: Όσον αφορά το She's Out of My Life, ενδιαφερόμουν για αυτό το κομμάτι για 3-4 χρόνια. Το κράτησα και την κατάλληλη στιγμή το έδωσα στον Μάικλ. Και όταν το ηχογραφούσαμε με τον Μάικλ, και ξέρω ήταν μια εμπειρία που δεν είχε ποτέ, δηλαδή να τραγουδήσει τέτοιου είδους κομμάτια, λόγω των πολύ ώριμων αισθημάτων. Έκλαιγε στο τέλος της ηχογράφησης, ξέρετε. Το ηχογραφήσαμε για-δεν ξέρω-8-11 φορές, και κάθε φορά έκλαιγε, και του έλεγα «χέι - αυτό πρέπει να είναι, άφησε το εκεί». —Κουίνσι Τζόουνς, Off the Wall 2001 Special Edition, Quincy Jones Interview 3 Σύμφωνα με τον Τζάκσον στο βιβλίο Moonwalk, το τραγούδι μιλά για το πόσο εύκολο είναι να ξεπεραστούν τα εμπόδια που σε χωρίζουν από τους άλλους, αν και πρέπει να χάσεις κάτι που σου αρέσει. Είπε ότι έκλαψε από τα λόγια επειδή «είχαν χτίσει κάτι μέσα μου». Συνέχισε λέγοντας ότι του θύμιζε τα αισθήματα του όταν «ήταν πλούσιος σε εμπειρίες αλλά φτωχός στις στιγμές της αληθινής χαράς». Ανησυχεί για τα αισθήματα που προβάλλει το κομμάτι, αλλά επίσης νιώθει πως «αν αγγίζει τις καρδιές των ανθρώπων, τότε θα νιώθει λιγότερο μόνος». Περιέγραψε τη δημιουργία του Off the Wall ως «μια από τις πιο δύσκολες περιόδους της ζωής μου...Είχα λίγους φίλους και ένιωθα πολύ απομονωμένος». Περπατούσε στη γειτονιά του, ελπίζοντας να βρει ανθρώπους δεν ήξεραν ποιος ήταν, για να μπορέσει να «γνωρίσω κάποιον με τον οποίο θα ήμασταν φίλοι και θα με αγαπούσε και θα με είχε ως φίλο του, όχι επειδή ήμουν αυτός που ήμουν».Ο Τζόουνς ήθελε τον Τζάκσον να ηχογραφήσει υλικό με περισσότερο ώριμα θέματα και να «νιώθει στο απόλυτο τη φωνή του», και για αυτό προσέλκυσε την προσοχή του Τζάκσον το τραγούδι, αν και σκόπευε να ηχογραφήσει το τραγούδι με τον Φρανκ Σινάτρα. Το τραγούδι έφθασε έως τη 10η θέση στο Billboard Hot 100. Το single ήταν πιο επιτυχημένο στο Ηνωμένο Βασίλειο, όπου έφθασε έως τη 3η θέση (όπως είχε κάνει και το Don't Stop 'til You Get Enough). Ένα μουσικό βίντεο γυρίστηκε για να προωθήσει το τραγούδι, με τον Τζάκσον να κάθεται και να τραγουδά. Το μουσικό βίντεο έχει τον Τζάκσον να κάθεται σε ένα σκαμνί καθώς εκτελεί το κομμάτι. Διευθύνθηκε από τον Μπρους Γκόβερς, ο οποίος συνεργάστηκε με τον Τζάκσον και για το βίντεο του Rock with You. Το βίντεο για το She's Out of My Life ήταν το τελευταίο για το άλμπουμ. Συμπεριλαμβάνεται στο Michael Jackson's Vision. She's Out of My Life – 3:38 Push Me Away (με τους Τζάκσον 5) She's Out of My Life – 3:38 Get on the Floor – 4:40 CD Side: She's Out of My Life GirlfriendDVD Side: She's Out of My Life (Video) - 3:34 Rock With You (Video) - 3:21 Don't Stop 'Til You Get Enough (Video) - 4:11 Σύνθεση: Τομ Μπάχλερ Παραγωγή: Κουίνσι Τζόουνς Κύρια φωνητικά από τον Μάικλ Τζάκσον Μπάσσο: Λουίς Τζόνσον Κιθάρα: Λάρρι Κάρλτον Ηλεκτρικό πιάνο: Γκρεγκ Φίλλινγκεϊνς Διευθέτηση χορδής: Τζόννι Μάντελ Μάστερ συναυλιών: Τζέραλντ Βίντσι Ο Τζόννι Ντούκαν και η Τζάνι Φρίκι εκτέλεσαν σε ντουέτο το κομμάτι. Η εκδοχή τους (1980) έφθασε στο top 20 του Billboard Hot Country Singles Chart. Η Σίρλεϊ Μπάσσεϊ εκτέλεσε μια δική της εκδοχή του κομματιού, με τίτλο He's Out of My Life για το άλμπουμ All by Myself in 1982. Ο Γουίλ Νέλσον εκτέλεσε το τραγούδι για το άλμπουμ City of New Orleans το 1984. Ο Μάικλ Πέντικιν εκτέλεσε το τραγούδι σε ύφος τζαζ για το άλμπουμ City Song. Η Ελαίν Πάιγκ εκτέλεσε τη δική της εκδοχή, με τον τίτλο He's Out of My Life, η οποία κυκλοφόρησε στα άλμπουμ Love Can Do That και From a Distance. Οι 98 Degrees εκτέλεσαν το κομμάτι acapella για το άλμπουμ98 Degrees and Rising. Ο Ginuwine είχε συμπεριλάβει το κομμάτι στο άλμπουμ 100% Ginuwine. Οι S Club 7 εκτέλεσαν το κομμάτι στην περιοδεία S Club Party Live Tour το 2001. Ο Τζος Γκρόμπαν εκτέλεσε μια δική του εκδοχή του κομματιού για το άλμπουμ Closer το 2003. Η Νίνα Γκιράντο ηχογράφησε το κομμάτι για το άλμπουμ Renditions of the Soul. Η Πάττι ΛαΜπέλ ηχογράφησε το τραγούδι (ως He's Out of My Life) για το άλμπουμ Classic Moments. Ο Σκοτ Μπράτον, το 2008, και ο Τζο ΜακΈλντερρι, το 2009, εκτέλεσαν το κομμάτι κατά την εβδομάδα του Μάικλ Τζάκσον στο The X Factor (Ηνωμένο Βασίλειο). Ο κωμικός Έντι Μάρφι εκτέλεσε μερικούς στίχους του κομματιού κατά τη συναυλία Delirious. Ολοκλήρωσε το τραγούδι με τα λόγια Tito, give me some tissue. Ο Ντέιβ Λίστερ (Γκρέιγκ Τσαρλς) εκτέλεσε το τραγούδι για την Κριστίν Κοχάνσκι στο επεισόδιο της σειράς Red Dwarf, Marooned. Ισχυρίζεται ότι είναι το πρώτο κομμάτι που έμαθε στην κιθάρα.